《送刘循理冬官公差之赣便道过家》
明代·罗钦顺

官曹暂入身如客，省檄专承命自天。驿路年华南雁尽，故园春色小桃鲜。

功名正属三场后，弩矢宁烦百步先。何处诗怀应更好，郁孤台上俯晴川。

作者简介：（1465—1547） 明江西泰和人，字允升，号整庵。弘治六年进士。授编修，迁南京国子监司业，以实行教士。忤刘瑾，革职为民。瑾诛复官，累迁吏部右侍郎。世宗即位，擢吏部尚书，以与张璁、桂萼同朝为耻，辞归。家居二十年，潜心性理之学。初笃信佛学，后舍弃。认为博学、审问、慎思、明辨、笃行，废一不可，卒谥文庄。有《困知记》、《整庵存稿》。